cyanic-selkie/wikianc huggingface dataset:
Bente Gullveig Alver
Forskning
I 2010 tildelte Kungliga Gustaf Adolfs akademin för svensk folkkultur Bente Gullveig Alver pris for hennes samlete vitenskapelige produksjon innen faget folkloristikk. Året etter ble hun tildelt formidlingsprisen fra Det humanistiske fakultet ved Universitetet i Bergen.
Kvalifisering til EM i fotball 2008, gruppe D
Slovakia tok imot sin tidligere unionsfelle Tsjekkia i sin neste kamp, som tsjekkerne vant 3–0 etter to mål og en målgivende pasning fra Libor Sionko. Slovakias trener Dusan Galis innrømmet etter kampen at «motstanderne var åpenbart bedre.» I den andre kampen i gruppa gikk San Marino på sitt største tap noensinne, med 0–13 for Tyskland. Lukas Podolski scoret flest mål for Tyskland, med fire, og var også toppscorer i EM-kvalifiseringen etter runden 6. september.
Madre de Dios
Madre de Dios' største sideelver er Chivile, Inambari, Tambopata og Colorado.
Peterhead
Vennskapsbyer
Byen har vennskapsforbindelser med Ålesund. Særlig har KFUM-speiderne i Ålesund knyttet sterke bånd til speiderbevegelsen i byen. Peterhead-borgeren Robert (Bob) Simmers har sammen med ålesunderen Leif Hovde vært blant de fremste aktørene i etableringen av vennskapsforbindelsene mellom de to byene.
Skråkabelbro
Historie
John A. Roebling dro nytte av denne teknologien da han konstruerte hengebroen i Niagara Falls. Denne konstruksjonsmetoden gav mindre deformasjoner ved jernbanelaster.
Marcel Cosmat
Cosmat vant en olympisk bronsemedalje i roing under Sommer-OL 1936 i Berlin. Han var med på den franske båten som kom på tredjeplass i firer med styrmann bak Tyskland og Sveits. De andre roerne på båten var Marcel Vandernotte, Fernand Vandernotte, Marcel Chauvigné og Noël Vandernotte var styrmann.
Equinor
Oljesand
I 2007 kjøpte Statoil selskapet North American Oil Sands Corporation som eier et oljesandfelt i Athabasca i Canada. I november 2010 solgte Statoil 40 % av selskapet til thailandske PTT Public Company. Feltet ventes å komme i produksjon i 2011.
Korrupsjonssaken i Iran
Statoil opplevde en korrupsjonsskandale i 2003 også kjent som Horton-saken. Den begynte da Dagens Næringsliv i september omtalte en konsulentavtale med Horton Investments i 2002, et selskap eid av eks-iraneren Abbas Yazdi. Hashemi, sønn av den tidligere presidenten i Iran og direktør i et av datterselskapene til det statlige iranske oljeselskapet NIOC, var angivelig en av Hortons viktigste rådgivere. Statoils direktør for internasjonal virksomhet Richard Hubbard, styreformann Leif Terje Løddesøl og konsernsjef Olav Fjell fratrådte sine stillinger i september 2003. Statoil har i oktober 2004 godtatt boten fra Økokrim på 20 millioner kroner. Grunnlaget for boten er blant annet brudd på straffelovens paragraf 276c om påvirkningshandel via mellommenn.
Ytrebygda
Ytrebygda er en bydel i Bergen, beliggende sørvest for byens sentrum. Den var opprinnelig en del av Fana kommune som ble innlemmet i Bergen i 1972, og senere en del av Fana bydel, men ble administrativt skilt ut som egen bydel i 1990. Området omtales ofte fortsatt som en del av Fana.
Bernardinus av Siena
Bernardinus av Siena, (it. Bernardino da Siena) (født 8. september 1380 i nærheten av Siena, død 20. mai 1444 i Aguila – nå: L'Aquila) var en italiensk prest og predikant. Helgen (1450) med festdag 20 mai.
Jejsk
Jejsk er et ferie- og rekreasjonssted, kjent for sine mineralvannskilder og mudder med påståtte medisinske egenskaper. Det er tre parker, et kurbad, rekreasjonssentre og flere hoteller og sandstrender i Jejsk. Badesesongen varer fra mai til september. Byen har mange restauranter, utekafeer, klubber, barer og diskoteker.
Vladivostok Air
Vladivostok Air (også Vladivostok Avia; russisk: Владивосток Авиа) er et flyselskap med hovedkontor i Vladivostok i Russland. Selskapet flyr innenlands og har internasjonale flyvninger til USA, Kina, Japan, Sør-Korea, Thailand, Vietnam og Tyskland.
Abbottabad
Samferdsel
Karakoramveien, hovedveien gjennom høyfjellene mellom Pakistan og Folkerepublikken Kina, løper gjennom Abbottabad. Denne veien følger tildels en gren av den gamle Silkeveien mellom Kina og Vest-Asia.
Zamboanga del Sur
Zamboanga del Sur er en filippinsk provins i regionen Zamboangahalvøya i landsdelen Mindanao. Provinssetet er i Pagadian City. Provinsen Zamboanga Sibugay deler Zamboanga del Sur i en vestlig og en østlig del. I nord ligger Zamboanga del Norte og i øst Misamis Occidental og Lanao del Norte.
Pasquale Acquaviva d’Aragona
Han var sjef for den pavelige marine og senere for hele det pavelige militærvesen.
Han var i slekt med kardinalene Troiano Acquaviva d'Aragona (kreert 1732 – hans onkel), Francesco Acquaviva d'Aragona (1706), Giovanni Vincenzo Acquaviva d'Aragona (1542), Giulio Acquaviva d'Aragona (1570),  Ottavio Acquaviva d'Aragona den eldre (1591) og Ottavio Acquaviva d'Aragona den yngre (1654).
Tom Clancy’s EndWar
Tom Clancy's EndWar (også kalt EndWar) er et strategispill utviklet av Ubisoft Shanghai og utgitt av Ubisoft. Først ble spillet utgitt for PlayStation 3 og Xbox 360 i november 2008. En PC-versjon ble utgitt 24. februar 2009.
Ithilien
Det var et vakkert og fruktbart land i det andre tidevervet samt i den første delen av det tredje, da Gondor var sterkt og Mordor forlatt. Fra gammelt av var hovedbyen i dette området Minas Ithil, men da denne byen ble tatt av Mordor fikk den det nye navnet Minas Morgul. Etter dette flyktet størsteparten av Ithiliens innbyggere over Anduin for å unngå krig, men Gondors riksforstander holdt ennå speidere i Ithilien, for det meste med hemmelige skjulesteder som Henneth Annûn.
Sandsli/Kokstad
Bebyggelse
Områdets største kjøpesenter er Fanatorget. Dessuten finner man blant annet bowlinghall og treningsstudio på Sandsli.
Turområder og badevann
Storrinden og området rundt Skranevatnet er et mye brukt turområde. Det er laget flere gang- og sykkelstier i disse områdene, og enkelte partier har også gatelys, slik at veiene også kan brukes mørke vinterkvelder.
Skoler
Av disse skolene er det kun de tre førstnevnte som ligger på Sandsli/Kokstad (alle på Sandsli), men flere som bor på Sandsli/Kokstad går på de andre skolene, da det er disse som for enkelte ligger nærmest, og da det heller ikke er plass til alle på Skranevatnet skole og Aurdalslia skole.
1900 (roman)
1900. Morgenrød er en roman av den norske forfatteren Gunnar Staalesen, utgitt i 1997. Romanen var den første i en trilogi som ble videreført i '1950. High noon (1998) og 1999. Aftensang' (2000). Trilogien er en bredt anlagt skildring av Norges og Bergens historie gjennom 1900-tallet, skildret fra flere synsvinkler geografisk og sosialt/klassemessig.
Handling
Det tredje bindet foregår fra 1962 til 1999. Mordet på konsul Frimann er fortsatt en rød tråd, og forfatteren trekker sin privatdetektiv fra andre romaner, Varg Veum, inn i fortellingen.
Robert Ferguson (forfatter)
Liv
I 1966 begynte han kortvarig på Manchester University, men hoppet av studiene etter et år. I årene 1968-1976 førte han et omflakkende liv rundt om i Storbritannia hvor han livnærte seg som postmann, fabrikkarbeider, bygningsarbeider, fisker, sykhusvakt og lignende. Han reiste også rundt i Frankrike og Danmark. I 1976 og fram til 1980 begynte han å studere skandinavisk litteratur ved University College London, hvor han til sist spesialiserte seg på norsk litteratur. I 1983 emigrerte han til Norge og bosatte seg i Oslo, og giftet seg i 1987.
Rådgivende provinsialstenderforsamlinger (Danmark)
Stendenes betydning
De fikk stor innflytelse på utviklingen i perioden takket være seriøst arbeid og til tross for mangel på makt.
Norsk avtalerett
Avtaler skal holdes
En avtale er en avtale, så partene kan ikke bare trekke seg fra en avtale. Avtalen skal gjennomføres etter hva partene har blitt enige om. Prinsippet blir omtalt som «pacta sunt servanda». Hver av partene kan få hjelp av myndighetene til å gjennomføre avtalen med tvang (tvangsfullbyrdelse) dersom motparten ikke holder hva han/hun lovet. Det finnes visse begrensninger i dette prinsippet. Blant annet plikter man ikke å oppfylle en avtale som strider mot lov eller «ærbarhet». Det siste innebærer at man ikke kan tvinges til å gjennomføre noe som er direkte umoralsk, eller som er et for stort inngrep i den personlige frihet.
Kvalifisering til EM i fotball 2008, gruppe E
To kamper ble spilt i november, og etter dem ledet Kroatia tabellen. I oppgjøret mellom de to ubeseirede lagene Kroatia og Israel scoret brasilianskfødte Eduardo tre mål for Kroatia. Israel, som reduserte til 2–3 og 3–4, det siste målet minutter før slutt, fikk dermed sitt første tap på sju år i Tel Aviv. Russland avanserte til andreplass etter at to mål i første omgang ga dem 2–0 seier i Makedonia, som falt ned til fjerdeplass, tre poeng bak ledende Kroatia med en kamp mer spilt.
Piacenza
Piacenza (i antikken Placentia) er en by i det nordlige Italia. Den er hovedstad i provinsen Piacenza i regionen Emilia-Romagna. Byen er handelsplass og industrisentrum. Den er lokalisert ved viktig kryss for hovedveiene E35/A1 mellom Bologna og Milano, og E70/A21 mellom Brescia og Tortona. Det er to universiteter i byen Università Cattolica del Sacro Cuore og Politecnico di Milano (Milanos polytekniske universitetet). I henhold til folketelling i 2015 har byen et innbyggertall på 102 191.
Hvite nøkkeroser
(se tekst)
Fausto Radici
Fausto Radici (født 24. september 1953 i Bergamo, død 14. april 2002 i Peia, Valle Seriana) var en italiensk alpinist. Fra 1973 til 1978 var han en av de sterkeste slalåmkjørerne i den alpine verdenscupen.
Curaçao og Sint Maartens sentralbank
Målsetting og oppgaver
Hovedoppgavene er:
Haukørn
Den hekker i Sør-Europa, Afrika nord og sør for Sahara, og over Sørøst-Asia til Indonesia. Den blir 55-67 centimeter, er mørkebrun på oversiden og hvit under med streker. Øyer og føtter er gule.
Polarsnipe
Polarsnipe eller islandssneppe (Calidris canutus) er en vadefugl i snipefamilien, og i hekkedrakt trolig en av de vakreste fuglene i denne familien. Arten består som seks taxa.
Morfologi (lingvistikk)
Innenfor språkvitenskapen er morfologien det samme som formlære. I morfologien studerer man hvordan ord er oppbygd av og blir dannet av mindre enheter – morfem. Det handler mest om ordbøyning (fleksjon) og orddanning (avledning og sammensetning). Eks. på bøyning: hest – hesten – hester – hestene; bygge – bygger – bygde – bygd. Med orddanning mener vi i hovedsak avledning og sammensetning. Vi snakker om avledning når vi har ett ord og danner et nytt ord ved å legge til noe før eller etter, dvs. et prefiks eller suffiks: glad → uglad; kjær → kjærlig; hoppe → hopping. Og vi snakker om sammensetning når to ord settes sammen til ett: hus + båt → husbåt; etter + late → etterlate.
Skihopping
Dommere og poengsum
Den totale poengsummen fra de to hoppene i en konkurranse er grunnlaget for å rangere hopperne.
Skihopping for kvinner
19. mars 2023 fikk de beste kvinnehopperne konkurrere i skiflygingsbakken i Vikersund som del av RawAir, der Ema Klinec vant med nye lengderekord for kvinner 226 m.
Schwarzburg-Rudolstadt
Schwarzburg-Rudolstadt er et tysk, tidligere fyrstedømme og forbundsstat i dagens Thüringen. Den ble grunnlagt som grevskap i 1599 og var fra 1697 til 1918 et fyrstedømme. Den ble tysk forbundsstat i 1871 og ble oppløst i 1920 da den ble en del av Thüringen.
Tridactylidae
Utbredelse
Familien forekommer i alle verdensdeler, men utbredelsen er spredt. I Sør- og Mellom-Europa forekommer det tre arter i slekten Xya, dessuten tre arter fra andre slekter.
Stora Journalistpriset
Stora Journalistpriset er en årlig svensk journalistpris, etablert i 1966 av Bonnier AB, med hensikt å "fremme gode yrkesmessige prestasjoner i journalistikken".
Ürümqi Changji kullkraftverk
Operatør er selskapet China Resources Power Holdings Co.
Luhansk
Utviklingen som industrisamfunn
Byens historie går tilbake til 1795, da den britiske forretningsmannen Charles Gascoigne bygget en fabrikk her. Industri er fortsatt hovednæringsveien i byen. Luhansk fikk bystatus i 1882, og ble i sovjettiden utbygd til et industrisentrum.
Hæren (andre betydninger)
Hæren har flere betydninger:
Den cispadanske republikk
Det ble dannet et borgervern bestående av ridende jegere og av artilleri. Den 7. januar 1797 dannet kongressen regjering.
Triatlon
Regler
Etter syklingen står skiftesone 2, eller T2, for tur. Man må gå av sykkelen før man kommer inn i skiftesonen, og hjelmen må være på til man har satt fra seg sykkelen på sin plass i skiftesonen. Dersom man har pådratt seg tidstraff for uregelmessig sykling er det ofte en tidstraff boks ved inngangen til skiftesone 2 der pålagt tidsstraff skal sones.
Utstyr og teknikk
Konkurransedrakten som brukes på sykling og løping i triatlon, og ofte også under våtdrakten eller som svømmedrakt på svømmingen, lages som en kombinasjon av svømme-, sykkel- og løpetøy. Stoffet er som oftest av en hurtigtørkende kvalitet med lite motstand i vannet under svømming. Bare skuldre er vanlig. Korte ben er vanlig på herremodellene, og høy skjæring som på badedrakter for damer er vanlig. Putene som er vanlig i sykkelshorts finnes ofte ikke eller er av en minimal utforming i forhold til sykkeldrakter. Noen triatlon drakter har en eller to små lommer for medbringing av sportsernæring underveis, eventuelt ingen lommer i det hele tatt.
Norske konkurranser
Oslo Triathlon er Norges eldste, nåværende konkurranse. Den arrangeres over normaldistanse med svømming i Sognsvann i Oslo.
Walton Newbold
Newbold ble utdannet ved Buxton College og senere ved University of Manchester. Da han forlot universitetet, begynte Newbold å undervise i historie og politikk, og han var ofte engasjert i industriell og økonomisk forskning. Newbold sluttet seg til Fabian Society i 1908, og deretter ble han medlem av Independent Labour Party (ILP) i 1910. I tråd med ILPs pasifistiske stilling til første verdenskrig ble Newbold medlem av organisasjonen Nei til verneplikt. Newbold var militærnekter.
Kalvebakken bru
Kalvebakken bru (eller bruene på Kalvebakken) er tre generasjoner bruer som krysser Kalvebakkelva mellom Hundbergan og Lauksletta sør for Tromsø. Den nyeste brua har to kjørefelt, ett i hver retning og er en del av E8 og dermed forbinder Tromsø med omverdenen.
Olav Lian
Olav Lian (født 29. juli 1906 i Frol, død 23. mai 2000) var en kjent norsk skiløper i mellomkrigstiden. Han var opprinnelig fra Lian gård i Frol i nåværende Levanger kommune i Trøndelag. Som aktiv representerte han Frol Skilag, BUL og Idrettslaget Sverre.
Tibeto-burmanske språk
Begrepets historie
På grunn av den store mengden språk som er innblandet, gjenstår fortsatt mye arbeide innen de fonologiske korrespondsnsene mellom språkgruppene kan endelig fastlegges. Typologisk sett finnes det imidlertid store forskjeller mellom de sinittiske og de tibeto-burmanske språk. Den største forskjellen er at i den tibeto-burmanske familien er ordfølgen i hovendsetningen subjekt, objekt, verb (SOV-språk); på kinesisk: subjekt, verb, objekt (SVO-språk). Kinesiskn er et, i alle hva gjelder morfem, monosyllabisk og isolerende språk, mens tibetansk er et agglutinerende språk. Spesielt er det i tibetansk et mangfold av kasussuffiks, noe som kinesisk helt mangler.
Tibeto-burmanernes opprinnelse
Andre besatte Nagaland, og videre turde tallrike stammer ha fulgt Chindwin til Manipur og videre til de sørlige høydene. Burmanerna har fulgt Chindwin og Irrawaddy, og kachinene har først i moderne tid gjennomført sine vandringer sørover.
Oreochromis
Eksterne lenker
Тилапия
Ljubljana
Transport
,, og går gjennom Ljubljana som er tre av seks europaveier i Slovenia.
Erika Nissen
Erika Røring Møinichen Lie Nissen (født 17. januar 1845 i Kongsvinger, død 27. oktober 1903) var en norsk pianist og musikkpedagog.
Gatenavn
I Kongsvinger er Erika Nissen hedret med Erika Nissens veg på Lierrasta. I Stavanger er Erika Nissen hedret med Erika Nissens vei på Stokka.
Eirik Raude
Fredløs mann
I 982 ble Eirik Raude lyst fredløs på Island. I henhold til den sagaen som bærer hans navn kom trellene til Eirik til å løse ut et skred over gården til naboen som deretter drepte trellene. Eirik drepte derfor naboen, og i tillegg en mann med navnet Holmgange-Ravn ved Leikskålar. Det ble reist sak mot Eirik og han ble dømt til å flytte fra stedet. Det neste året havnet han i en krangel om noen benkestokker han hadde lånt bort og ville ha igjen fra en mann ved navn Torgest eller Torgjest.
Bosetningen av Grønland
Hovedartikkel: Eirik Raudes kolonisering av Grønland Da Eirik kom tilbake til Breidafjord på Island var hans treårige fredløshet over. Med seg brakte han fortellinger om et enormt, ubygd land. Meget bevisst ga han det nye landet et godt og velklingende navn – Grønland – som han visste ville virke tiltrekkende på folk på Island. For at bosetningen på Grønland skulle bli vellykket, måtte det være en kritisk masse av mennesker for å opprettholde et samfunn. Hans reklamering var vellykket og mange islandske bønder og emigranter fra Norge som hadde dårlig håp om god jord på Island ville bli med til Grønland. På Grønland lå alle muligheter åpne.
I henhold til Are Torgilsson seilte det 25 skip til Grønland fra Breidafjord og Borgarfjord, men bare femten kom fram; noen drev i land igjen, og noen gikk under. Ulikt vanlige oppdagelsesreisende tok de med seg kvinner og barn, bufe og hester. Noe som var risikabelt og farlig last i vanskelig vær. Det ble fortalt at det var femten år før kristendommen ble vedtatt lov på Island, hvilket betyr år ca. 985.
Høvdingen på Brattalid
Ifølge Eirik Raudes saga var det Leiv Eiriksson som i år 1000 brakte med seg kristendommen til Grønland. Det er kanskje tvilsomt om han selv prekte den nye tro. Ifølge Snorre hadde han med seg en prest som var sendt av kong Olav Tryggvason. Eirik var for gammel til å gå over til en ny tro som brøt med alt han hadde trodd på, men sagaen forteller at «Tjodhild gikk fort over og lot bygge en kirke ikke altfor nær husene. Dette huset ble kalt Tjodhildskirken; der bad hun sine bønner, både hun og de andre som tok ved kristendommen.» I tillegg ville hun ikke dele seng med ektemannen etter at hun tok den nye tro, og sagaen kommenterer tørt at «det var slett ikke etter hans sinn.»
Tingrett
Tingretten behandler ellers alle saker som loven legger til retten.
Domstolsreformen av 2020
I desember 2020 vedtok Stortinget en domstolsreform som blant annet innebar sammenslåing av en rekke tingretter. Antall tingretter i Norge ble redusert fra 60 til 23. Datoen var først satt til 1. mai 2021, og ble senere endret 12. april 2021 for Trøndelag tingrett og Søndre Østfold tingrett, mens de øvrige nye tingrettene ble etablert 26. april 2021.
Fly (elv)
Fly er ei elv i Papua Ny-Guinea. Den er 1 050 km lang, og den nest lengste elva i landet etter Sepik. Den har sitt utspring i Star Mountains, og renner over de sørvestlige lavlandsområdene før den munner ut i Papuagulfen gjennom et stort delta.
The A-Z of Queen, Volume 1
The A-Z of Queen, Volume 1 er et samlealbum av det engelske rockebandet Queen og ble utgitt i 2007.
Orta
Historie
Det er uvisst hvor langt tilbake det har vært fastboende på Orten, og det er først i skattemantallet i 1520 at innbyggerne blir nevnt med navn. Fiskerbonden som livnærer seg ved å eie en jordlapp og drive fiske er den typiske ortingen opp gjennom historien. Det har blitt gjort funn fra yngre jernalder i torvmyra på «Remma»: en jordgamme, kokegrop og pilspisser. Det er også registrert gravrøyser og andre spor etter gammel bosetting av jegere og fiskere. Ved kommunereformen ble Orta sammen med Lyngværet overført fra daværende Sandøy kommune til Aukra kommune fra 1. januar 2020.
Snøbrett
Snowboard er et brett med bindinger og spesielle sko som hjelper til med å spenne fast føttene til brettet. Snowboard skiller seg ut fra «monoskis» ved måten man står på brettet. På monoski står føttene til kjøreren vendt mot kjøreretningen, mens på et snowboard er føttene vendt tversgående.
Brettyper
Freeride: Lenger brett med twin-tip fasong. Brettypen er stiv i bevegelighet og blir brukt både til back-countrykjøring og parkkjøring i ulike typer snø som pudder og hardpakket.
Perugino
Første år
Han ble født som Pietro di Cristoforo Vannucci i Città della Pieve som sønn av Cristoforo Vannucci. Hans tilnavn «il Perugino» viser til hans opphav i fødebyen, den fremste byen i Umbria. Han vendte jevnlig tilbake til byen hele livet. Til tross for hva hans biograf Giorgio Vasari har hevdet, var familien Vannucci blant de rikeste i byen. Hans fødselsdato er ikke nøyaktig blitt fastslått, men basert på hans alder da han døde som nevnt av Vasari og Giovanni Santi ble han født en gang mellom 1446 og 1452.
Roma
Etter at Perugino hadde fullført sitt arbeid i det sixtinske kapell i 1486, da førti år, forlot han Roma og ved høsten var han tilbake i Firenze. Her figurerer han i en kriminalsak. I juli 1487 hadde han sammen med en annen maler fra Perugia, Aulista di Angelo, blitt dømt på deres egen tilståelse for i desember å ha lagt seg bakhold med stokker på en eller annen (navnet opptrer ikke i rettsprotokollene) i gaten i nærheten av Pietro Maggiore. Peruginos hensikt var overfall og vold, men Aulista ville begå mord. Perugino, skyldig i mindre forbrytelse, fikk ti gullfloriner i bot, og den andre ble forvist fra byen på livstid.
Firenze og Perugia
I 1495 fullfører han en altertavle for magistratskapellet i Perugia og begynte på sitt betydningsfulle «Korsfestelsen» i Santa Maria Maddalena del Pazzi som han fullførte året etter. I 1497 tilkalles han sammen med Benozzo Gozzoli, Cosimo Rosselli og Filippino Lippi for å fullføre et freskomaleri opprinnelig påbegynt av Alesso Baldovinetti i Basilica di Santa Trinita i Firenze. I 1499 begynner å han male dekoren i audienshallen i Collegio del Cambio (pengevekslernes laug) i Perugia og som han avsluttet i 1500. Humanisten Francesco Maturanzio fungerte som hans konsulent. Det omfattende skjemaet i freskomaleriet i hvelvingen viser sju planeter og stjernetegnene. På veggene var det to hellige subjekter: Kristi fødsel og Kristi forklaring, dessuten Den evige far, rettferdighetens kardinaldyder, allegoriske Klokskap, Måtehold, og Mot. Den førkristne romer Cato den eldre var avbildet som symbol på visdom, og en rekke figurer i legemsstørrelse av antikke storheter, bibelske profeter og sibyller figurerte i det kunstneriske programmet. På en midtsøyle i hallen hadde Perugino lagt inn sitt eget portrett i bysteform. Perugino sto for opplegget og formgivningen, men det var hans elever som gjorde det meste av det fysiske arbeidet.
Sprint-NM på skøyter 2002
Norgesmestere ble Edel Therese Høiseth, Geithus IL for damene og Pål Gravem, Eidsvold TF for herrene.
Mankeulv
Utbredelse og habitat
Mankeulven foretrekker habitat som gressland (cerradoen), krattskog med lav til middels tetthet, skog med åpninger i kronetaket og våtmarksområder som periodevis oversvømmes (pampasen). Men arten er også å finne jordbruksarealer.
Onega (innsjø)
Onega (også kalt Onego, russisk: Онежское озеро – Onezjskoje ozero, dvs. Onezjskoje-sjøen; karelsk: Oniegu, finsk: Ääninen eller Äänisjärvi) er en innsjø i Russland.
Staritsa
Historie
Byen ble grunnlagt i 1297 under navnet Gorodok (russisk: Городо́к – lilleby). I 1365 ble byen flyttet fra den høye høyrebredden til den lavere venstre siden av Volga, og fikk da navnet Novyj Gorodok (russisk: Но́вый Городо́к – Nye lilleby).
Severdigheter
Byens Boris og Gleb-katedral er en litt kjedelig nyklassisk bygning oppført mellom 1805 og 1820. Den erstattet en av miraklene i gammel russisk arkitektur, en mangespiret katedral bygget på 1560-tallet av de samme mesterne som arbeidet på Vasilijkatedralen i Moskva. Det ble sagt at katedralene i Moskva og Staritsa var to søstre, akkurat som fyrstene i de to byene, Ivan og Vladimir, var to brødre.
Huler
Frivillige forsøker for tiden å overtale den lokale administrasjon til å se på hulene som en lokal arv, og å organisere bruken av dem. Med dagens ustrukturerte bruk blir bruddene gradvis forringet på grunn av uforsiktighet og vandalisme fra besøkende.
Karma
Karma (Sanskrit: कर्म,  «gjerning», «handling», «utførelse» ; Pali: kamma) betegner filosofien rundt handling, gjerning og kausalitet i indiske religioner. Karma er innen visse religioner og åndelige lærer den virkning som handlinger har på ens nåværende og senere liv. Denne læren spiller en stor rolle i alle indiske religioner, for eksempel hinduisme, jainisme, sikhisme og buddhisme.
Kherson
Kherson er en viktig havneby for Svartehavet og elvetrafikk på Dnipro, og har flere skipsverft. Byen er et viktig jernbaneknutepunkt forbundet med Mykolajiv, Snihurivka og Dzjankoj. Antonivka-broen forbinder bydelen Antonivka med byen Olesjky på Dnipros venstre og her sørlige bredd.
Engelsk langbue
Langbuens effektivitet
Rekkevidden på de engelske langbuene er ukjent. Ifølge mytologien rundt langbuene kunne de drepe på en avstand på flere hundre meters hold, muligens opptil 350 meter. Det ble sagt at en langbueskytter kunne drepe en hest på inntil 300 meter. Disse påstandene kan ikke etterprøves med moderne replikaer. Den meste effektive avstanden under kamp, med tanke på drepende gjennomtrengbarhet, beregnes til rundt 180 meter. Lengderekorden med en moderne replika er cirka 330 meter og ble gjennomført med et kopi av en bue fra skipet «Mary Rose», som hadde en dragvekt på 150 lb. Buene hadde stor rekkevidde og var svært nøyaktige våpen i sin tid, men de hadde ikke begge disse egenskapene samtidig. Moderne mesterskyttere hevder at det med hvilken som helst bue ikke er garantert å treffe mål som ligger lenger enn 80 meter unna. Årsaken til langbuens suksess var ikke treffsikkerheten, men mengden piler som ble skutt ut mot fienden. En bueskytter kunne derfor ikke regne med å treffe en utpekt soldat på 180 meters hold, men skytteren kunne regne med å treffe «noen» i en hel hær. Det var forventet av en walisisk eller engelsk langbueskytter skulle kunne fyre av mellom ti og tyve piler per minutt.
Langbuens suksess var ikke bare knyttet til slaget ved Crecy, slaget ved Poitiers og slaget ved Agincourt under hundreårskrigen - men også til flere andre slag i Italia, Portugal, Spania, Flandern, Nederland og Burgund fram mot slutten av 1400-tallet. Taktikken ved å bruke et massebombardement ved at en hærfører samlet bueskyttere i formasjoner for å gjøre stor skade på defensive motstanderne i tette formasjoner, noe som ble gjort allerede under slaget ved Hastings i 1066. Langbuens suksess var ingen revolusjon, men en praktisk evolusjon av de buene som menneskene hadde brukt i lang tid. I en videre evolusjon ble buene selv avløst av kuler og krutt.
Knut Ødegård
Knut Arne Ødegård (født 1945) er en norsk forfatter som ble statsstipendiat i 1989.
Lishui (elv)
Lishui (kinesisk: 澧水; pinyin: Lǐshǔi) er en elv i provinsen Hunan i Kina. Den er den fjerde største av Yangtzeflodens sideelver i denne provinsen.
Lishui har tre kilder, i nord, i midten og i sør. Den nordligste kildeelver er den viktigste; den heter Shanmujie og ligger i Sangzhi fylke. Den midtre springer ut fra østsiden av Badagongshanfjellet i Sangzhi. Den sørlige er fra Longjiazhai i Yongshun fylke. De tre møtes i Nancha i Sangzhi fylke og renner så østover.
Grefsen stasjon
Fremtid
Det skal bygges en gangbro som vil gi bedre forbindelse mellom T-banestasjonen på Storo og Grefsen stasjon.
Francis Dereham
Biografi
Cranmer fant at Dereham og Katarina så ut til å ha hatt en kontrakt om ekteskap, noe som var like bindende som selve ekteskapet, særlig hvis paret hadde seksuell omgang. Dersom dette var korrekt ville ekteskapet med kongen være ugyldig. Saken tok en annen vending da et kjærlighetsbrev fra Katarina ble oppdaget; det beseglet de involvertes skjebne.
Hossein Nasr
Hossein Nasr (persisk: سيد حسين نصر, født 7. april 1933 i Teheran) er en persisk-amerikansk religionsviter, filosof og forfatter av en rekke bøker om islam. Nasr er formann for den religionsfilosofiske skolen Sophia Perennis.
Kvalifisering til EM i fotball 2008, gruppe F
Spania åpnet med 4–0 hjemme mot Liechtenstein etter to mål av David Villa, mens Fredrikstads svenske keeper Rami Shaabans redninger og Kim Källströms mål sørget for tre poeng for Sverige borte mot Latvia. I den siste kampen vant Island 3–0 over Nord-Irland etter at vertene spilte bra i de første 13 minuttene. I de neste 21 scoret Island tre ganger og avgjorde kampen.
Praktketsal
Praktketsal (vitenskapelig navn Pharomachrus mocinno) er en fugleart som lever i Mellom-Amerika fra Mexico til Panama. Den er hovedsakelig grønn, men med noen røde fjær. Halefjærene kan bli opptil en meter lange. Praktketsalen er nasjonalfugl i Guatemala og var også en hellig fugl i Aztekerriket.
Thai
Dialekter, registre og ordforråd
Vanligvis deles thai inn i fire hoved-dialekter: I tillegg til sentral-thai finnes sør-thai, nord-thai og nordøstlig-thai. Forskjellene mellom disse dialektene er i hovedsak knyttet til lydlære og ordforråd, ikke til grammatikk. I motsetning til Norge der man vanligvis vil forstå folk som snakker andre dialekter, har thaier ofte problemer med å forstå andre dialekter enn dem de er vant til å høre.
Registre
Som andre språk, har også thai registre, men i motsetning til andre språk, er registrene i thai meget forskjellige, og det kreves opplæring for å lære å mestre de formene man ikke er oppvokst med. Thai kan deles inn i to hovedregistre: hverdagsspråk og religiøst/kongelig (ราชาศัพท์ [ra: tɕʰa: sap] ratchasap, bokstvelig «kongelig vokabular»). Hverdagsspråk kan igjen deles inn i registre som formelt, uformelt, høflig, uhøflig, etc.
Vokaler
Grunnvokalene i thai fremgår av tabellen under, gjengitt med det internasjonale fonetiske alfabetet.
Konsonanter
Merk at thai skiller mellom ustemte aspirerte og ustemte uaspirerte plosiver. For en person som snakker norsk (eller engelsk), der det bare skilles mellom ustemt aspirert og stemt uaspirert plosiv, høres en ustemt uaspirert plosiv ut som en blanding av de to distinkte fonemene man har i sitt eget språk. F.eks. lydene [pʰ] og [b], er de som på norsk skrives p og b, mens [p] for en person som snakker norsk gjerne høres ut som en blanding av norsk p og b; det samme gjelder [tʰ] og [d], der [t] høres ut som en blanding av norsk t og d. Thai har ikke noe fonem [g] (det eksisterer kun som en allofon for [k]), men mens [kʰ] uttales som en norsk k, høres [k] ut som en blanding av norsk k og g. Noen transkripsjonssystemer for thai, velger derfor å transkribere de uaspirerte ustemte plosivene med digrafene <bp>, <dt> og <gk>.
Fritz Sauckel
Nürnbergprosessen
Sauckel ble under Nürnbergprosessen anklaget under alle de fire hovedanklagene: planlegging av angrepskrig, forbrytelse mot freden, krigsforbrytelser og forbrytelse mot menneskeheten. Det var en omfattende bevisførsel mot ham, blant annet en rekke dokumenter som han hadde undertegnet. Men det kom fram at han også hadde beordret en human behandling av arbeiderne, så lenge kostnadene kunne holdes lave, noe som medførte at dette påbudet ble ignorert lokalt. Blant de som hadde presset Sauckel var rustningsminister Albert Speer som stadig manglet arbeidskraft i rustningsindustrien. Men under Nürnbergprosessen la Speer alt ansvar for arbeiderne over på Sauckel, til tross for at også Speer var kjent med hvilke forferdelige forhold som den arbeidskraften han forlangte levde og døde under. Også Kruppfabrikkene i Essen nøt godt av den arbeidskraft som Sauckel skaffet dem. Det ble under den senere Krupp-prosessen slått fast at det i 1944 var hele 70 000 tvangsarbeidere bare i Kruppkonsernets fabrikker. Alfried Krupp von Bohlen und Halbach ble under Krupp-prosessen dømt til 12 års fengsel for dette.
The Exterminator
The Exterminator er en amerikansk actionthriller fra 1980 skrevet og regissert av James Glickenhaus. Filmen handler om en vietnamveteran som bestemmer seg for å hevne det brutale overfallet på en kamerat og arbeidskollega. Han tar også et brutalt oppgjør med mafiaen som presser hans arbeidsgiver for penger. Hovedrollene spilles av Robert Ginty, mens sentrale biroller spilles av Steve James, Samantha Eggar og Christopher George.
I 1984 kom oppfølgeren Exterminator 2, også med Robert Ginty i hovedrollen.
1. serierunde i Premier League 2011/12
Alle kamptidspunkter er Engelske
Kituro RC
Kituro Rugby Club er en belgisk rugbyklubb fra Brussel (Schaerbeek), dannet i 1961.
The 12" Collection
«The Show Must Go On» ble utgitt som singel, men ble aldri utvidet og er med på dette albumet i samme format som før. Det står ikke hvorfor i omslaget.
Tysklands historie (1918–1933)
Et Tyskland i kaos
Rikskansler Max von Baden forsto at det gikk mot slutten for keiserriket. Den 9. november 1918 bad han keiser Wilhelm II om å abdisere. Wilhelm abdiserte og flyktet til det nøytrale Nederland og det banet veien for våpenstillstanden straks etter.
Tyskland rystes av flere kuppforsøk
Den 13. mars 1920 ble det gjennomført et forsøk på statskupp. Frikorpset Marinebrigade Ehrhardt under ledelse av Reichswehrs øverstkommanderende i Berlin, general Walther von Lüttwitz, besatte Berlin og installerte den høyreorienterte Wolfgang Kapp som rikskansler. Den legitime regjeringen måtte flykte til Dresden og senere videre til Stuttgart. Regjeringen satte i gang en generalstreik som lammet Tyskland, og Kapp måtte gi opp allerede 17. mars.
I 1920 ble det lille partiet Det Tyske Arbeiderparti, ledet av Adolf Hitler, gjort om til Det nasjonalsosialistiske tyske arbeiderparti (tysk: die Nationalsozialistische Deutsche Arbeiterpartei). Dette partiet sto bak det såkalte ølkjellerkuppet i München den 8. november 1923. General Erich Ludendorff, en av de militære toppene fra første verdenskrig, var også med på kuppforsøket.
Kuppet var mislykket. Kuppmakerne tok i første omgang over München, men politiet fikk rask slått ned opprøret. I en farse av en rettssak ble Hitler dømt til 5 års fengsel, noe som var lovens minstestraff for denne typen forbrytelser. Hitler sonet bare 9 måneder av dommen, og han brukte soningstiden til å skrive boken Mein Kampf.
Fremgang
Utover på 20-tallet gikk ting bedre i Tyskland. Da inflasjonen endelig var kommet under kontroll begynte den økonomiske fremgangen, godt hjulpet av amerikanske lån.
Årsaker til sammenbruddet
Enkle forklaringsmodeller som forsøker å forklare Weimarrepublikkens fall ut fra én enkelt årsak kommer til kort. Fallet skyldes verken utelukkende en institusjonell svikt i Weimarforfatningen eller den store depresjonens massearbeidsløshet som drev store velgerskarer i armene på nasjonalsosialistene. Den forsømte demokratiseringen av rettsapparatet, forvaltningen og militærvesenet kan heller ikke regnes som eneste årsak, ei heller de feilvurderinger som ble gjort av enkeltindivider innen republikken. Dessuten hadde Hitler og NSDAPs velgerappell kulminert ved årsskiftet 1932/33. Den første tyske republikkens fall skyldes et helt knippe årsaker og de ulykksalige forbindelsene dem i mellom.
Obligasjonsrett
Utlegg m.v.
For pengekravenes vedkommende vil kontraktsbrudd fra pengedebitor først og fremst innebære et krav på oppfyllelse, som kan gjennomdrives i rettssystemet, f.eks ved utlegg i formuesgoder som tilhører skyldneren.
Seksdagerskrigen
Bakgrunn
Den 13. november angrep en israelsk armébrigade den jordanske byen Sammu i nærheten av Hebron som svar på flere angrep fra Al Fatah. Den 7. april 1967 ble situasjonen ytterligere skjerpet da skuddvekslinger brøt ut mellom Syria og Israel ved den demilitariserte sonen. Det israelske flyvåpenet skjøt ned seks syriske jagerfly og fløy senere et tokt over Syrias hovedstad Damaskus.
Den 13. mai fikk Nasser vite av Sovjetunionen at Israel hadde forflyttet 11–13 armébrigader sammen ved grensen mot Syria og at de planla et angrep den 17. mai. Denne rapporten skulle senere vise seg å ikke være riktig. I en tale den 14. mai forklarte Nasser at «den arabiske revolusjonen hates av USA og Israel som vil sette en stopper for araberverdens frihet og fremskritt». Nasser besluttet deretter å sende sine egyptiske styrker over Suezkanalen og den 16. mai ba han FNs fredsbevarende styrker, UNEFs 3 400 mann, om å forlate området ved grensen mellom Egypt og Israel.
Esercito Italiano
Esercito Italiano er hæren i Italia og en av forsvarsgrenene i det italienske forsvaret. Det er en frivillig vervet styrke med 92,986 militært personell og 6,508 sivilt ansatte (2020).
Hvitkronespurv
Observasjoner i Norge
Fuglen er svært sjelden i Europa, det er bare observert mellom fem og ti fugler her. Men i oktober 2009 tok mange ornitologer og fuglekikkere turen til Ona for å se på den sjeldne fuglen. Det var et ungt eksemplar av arten, og man regnet med at den hadde fulgt med vinden over Atlanterhavet.
Kjelsås
Kjelsås er et boligstrøk mellom Maridalsvannet og Grefsen, med navn etter Kjelsås gård. Området tilhører bydelen Nordre Aker i Oslo. Akerselva har sitt løp gjennom Kjelsås.
Beck
Biografi
Becks musikk er en kollasj av musikkstiler, med ironiske tekster og et postmoderne arrangement med sampling, trommemaskiner, live instrumentering og bruk av lydeffekter. Han eksperimenterer gjerne med sjangre og har en til tider absurd, frittflytende lyrisk stil. Musikken hans kan neppe settes i bås, og han ble gjerne beskrevet som totalt original da musikken hans ble sluppet løs på publikum på midten av 90-tallet. Til tross for sin individualitet må Becks musikk sies å være et produkt av 90-tallet, påvirkning fra både hiphop, indie- og undergrunnsrock og elektronisk musikk skinner ofte gjennom.
Sturla
Utbredelse
Sturla er et sjeldent navn som er mest brukt på Island og i Norge. I Norge var det i 2005 totalt 657 menn som hadde Sturla som første fornavn, og 549 menn som hadde Sturla som eneste fornavn.
Polycystisk ovariesyndrom
Definisjon
Det er to definisjoner av polycystisk ovariesyndrom som oftest brukes i klinisk praksis.
Ved denne definisjonen stilles en diagnose hvis en pasient har to av de følgende tre symptomene samtidig:
Etiologi og patogenese
Patologisk vevsinsulinresistens, hyperinsulinemi og hypersekresjon av insulin i polycystisk ovarie skyldes ofte (men ikke alltid) fedme eller overvekt. Samtidig kan disse fenomenene i seg selv føre til fedme, siden effekten av insulin er en økning i appetitt, en økning i avsetning av fett og en reduksjon i mobiliseringen.
Hongjiang
Fylkesbyen er en elvehavn ved øvre Yuanjiang. Byen er et regionalt handelssenter med forskjellige typer lettindustri.
Polycystisk ovariesyndrom
Behandling
Tiltak er nødvendig for å normalisere kroppsvekten: kosthold, fysisk aktivitet. Generelt følger dietter og aktivitetsformer de samme metodene som brukes ved behandling av diabetes.
Robert Langdon
Robert Langdon er en fiktiv person som er hovedperson i fire av Dan Browns bøker, Engler og demoner, Da Vinci-koden, Det tapte symbol, "Inferno" og "Opprinnelsen"
I bøkene bor han i Boston i Massachusetts. Robert Langdon er amerikansk professor innen religiøs symbologi på Harvard, og er ekspert på kunst, symboler og koder.
Sigourney Weaver
Som teaterskuespiller ble Weaver nominert til en Drama Desk Award for rollen i musikalen Das Lusitania Songspiel (1980), som hun hadde skrevet sammen med klassekameraten Christopher Durang. Hun ble nominert til en Tony-pris for beste kvinnelige birolle for rolletolkningen i Broadway-stykket Hurlyburly (1984). Weaver vendte tilbake til Broadway for første gang på 15 år i 2013, da hun spilte filmstjernen Masha i komedien Vanya and Sonia and Masha and Spike.
2006–2008: Snow Cake og mindre biroller
I 2008 hadde hun cameoroller eller mindre biroller i fem ulike filmer. Hun spilte blant annet i actionthrilleren Vantage Point, som forteller historien om et attentat av USAs president fra åtte ulike perspektiver; Weaver, i rollen som TV-produsenten Rex Brooks, står for ett av perspektivene. Filmpolitiet kalte prestasjonen hennes «overbevisende», mens The New York Times mente hun var for stor til å spille en så liten rolle. I Be Kind Rewind hadde hun en liten rolle som rettsbetjenten Ms. Lawson, og i animasjonsfilmen Historien om Despereaux hadde hun stemmen til fortelleren.
2012–2013: Political Animals og Broadway
Hun vendte tilbake til Broadway med skuespillet Vanya and Sonia and Masha and Spike i 2012. Teaterstykket handler om et søskenpar som bor sammen, og besøket til den tredje i søskenflokken; Weavers rollefigur Masha. Besøket fører til krangel og diskusjon innad i familien, og Masha truer med å selge huset søsknene bor i. Stykket hadde première 7. september 2012 i McCarter Theatre i Princeton, New Jersey, og ble en off-Broadway-produksjon kort tid senere. I 2013 ble skuespillet overført til Broadway. New York Post mente Weaver ytet en svak prestasjon i de første oppsetningene, men at hun ble betydelig bedre i overføringen til Broadway. Charles Isherwood fra The New York Times var også negativ ovenfor Weavers rolletolkning, og mente at «det atletiske forsøket hennes på fysisk humor er litt pinlig». I januar 2013 presenterte hun prisen for beste dramaensemble sammen med Alfred Molina under den 19. Screen Actors Guild Award-utdelingen.
Flaggdager på Færøyene
Flaggdagene slik de fremkommer her ble fastsatt av færøyenes regjering den 23. april 2003.
Columbia Icefield
Brearmer
Deler av hovedbreen er synlig fra Icefields Parkway. Athabasca Glacier har trukket seg mye tilbake siden den hadde sin største utstrekning i moderne tid i 1844. Sommerstid kan besøkende kom seg opp på breen i store spesialbygde busser. Columbia Icefield er også et populært sted for fjellturer på ski i vintermånedene.
Athabasca River og North Saskatchewan River har sitt utspring i Columbia Icefield, det samme har noen av elvene som danner Columbia River. Siden hovedbreen er på toppen av vannskillet i tre forskjellige retninger, renner vannet både nordover til Nordishavet, østover til Hudson Bay (og derfra til Nord-Atlanteren), og sør og vestover til Stillehavet.
Oliver Cromwell
Han ble valgt til medlem av parlamentet for Huntingdon i 1628 og for Cambridge i de korte (1640) og lange (1640–1649) parlamentene. Han gikk inn i den engelske borgerkrigen for parlamentarikerne (eller «rundhodene» som de ble kalt), og ble en avgjørende militærleder. Han tilnavn var «Old Ironsides», «Gamle Jernside», og ble raskt forfremmet fra å lede en enkel kavaleritropp til å kommandere en hel hær. I 1649 ble han en av de som signerte dødsdommen for kong Karl I av England og var et medlem av Rumpparlamentet (1649–1653), som valgte Cromwell som kommandant for den engelske invasjonen av Irland i tiden 1649–1650. Han ledet også en hær mot den skotske hæren mellom 1650 og 1651. Den 20. april 1653 avsatte han Rumpparlamentet med makt, og satt opp et kortvarig råd kjent som Barebones parlament, eller det lille parlamentet, før han gjorde seg selv til Lord Protector av England, Wales, Skottland og Irland den 16. desember 1653. Han ble gravlagt i Westminster Abbey, men etter at rojalistene kom tilbake til makten fikk de gravd opp liket, hengte det opp i kjettinger og halshugde det.
Tidlige år
Olivers far var en yngre sønn av en familie som ble grunnlagt av nevnte Thomas Cromwell (ca. 1485–1540), en statsråd under Henrik VIII som hadde gjort seg selv meget rik ved å overta klostereiendommer under reformasjonen i England. På den tiden da Oliver ble født var hans bestefar, sir Henry Williams, den ene av de to rikeste jordeierne i Huntingdonshire. Oliver hadde beskjedne midler, men ble fortsatt betraktet som tilhørende lavadelen. Som en yngre sønn med mange søsken var Roberts arv begrenset til et hus i Huntingdon og en liten andel med jordeiendommer. Dette jordstykket kunne skaffe en årlig inntekt på rundt 300 pund, i nærheten av bunnen for lavadelens inntekter. Cromwell sa selv i 1654: «Jeg var ved fødselen en herre som levde hverken i betydelig høyde, dog heller i ubemerket.»
Krise og bedring
I 1636 endret Cromwells livssituasjon seg betraktelig da han arvet kontroll over ulike eiendommer i Ely fra en onkel på sin mors side. Han arvet også onkelens stilling som innsamler av tiende for Elykatedralen. Som et resultat av denne steg hans inntekter antagelig til mellom 300 og 400 pund i året.
Marston Moor
Ved denne tiden hadde Cromwell også begynt å krangle med generalmajor Lawrence Crawford, en skotsk presbyteriansk konvenanter, tilknyttet Manchesters hær og som protesterte mot Cromwells oppmuntring av uortodokse uavhengige puritanere og anabaptistere. Cromwells stridigheter og uenigheter med skottene, den gang allierte med parlamentet, utviklet seg til direkte fiendskap i 1648 og i 1650–1651.
Cromwells militære stil
Cromwell hadde ingen formell trening i militær taktikk, og fulgte den vanlige praksis med å lede sitt kavaleri i tre rekker og presset forover, avhengig av sammenstøt framfor ildkraft. Hans styrke var en instinktmessig evne til lede og trene sine menn, og hans moralske autoritet. I en krig som ble utkjempet hovedsakelig av amatører, var disse styrkene betydelige sammensveiset og bidro likeledes til disiplinen til sitt kavaleri, noe som gjorde dem langt mer effektive.
«Guds bøddel»
Graden av Cromwells brutalitet i Irland har vært omfattende diskutert blant historikere. En del historikere har argumentert at Cromwell aldri aksepterte at han ble gjort ansvarlig for drapene av sivile på Irland, og har hevdet at han handlet hardhendt kun mot de «som var væpnet». Andre historikere har derimot sitert Cromwells samtidige rapport til London, inkludert den fra 27. september 1649 hvor han lister opp drapene på 3000 militært personell, fulgt av frasen «og mange innbyggere». I september 1649 rettferdiggjorde han herjingen av Drogheda som hevn for massakrene av protestantiske bosettere i Ulster i 1641, og kalte massakren for «Guds rettferdige dom over disse barbariske krekene, som har farget deres hender i så mye uskyldig blod...» Imidlertid ble Drogheda aldri holdt av opprørere i 1641 — mange i dens garnisoner var faktisk engelske rojalister. På den annen side, de verste grusomheter som har vært begått i Irland, slikt som masseutkastelser, drap og deportasjon og forvisning av over 50 000 menn, kvinner og barn som slaver til Bermuda og Barbados, ble utført under kommando av andre generaler etter at Cromwell hadde reist fra Irland for England. Da Cromwell ankom Irland krevde han det ikke skulle bli tatt forsyninger fra den sivile befolkningen og alt skulle bli kjøpt på rettferdig vis: «Jeg advarer herved... alle offiserer, soldater og andre under min kommando, ikke gjør noe galt eller vold mot landets folk eller noen personer eller hva som helst, unntatt om de faktisk bærer våpen eller tilhører fienden... ved det motsatte, da skal de svare på det med deres eget ansvar.» Flere engelske soldater ble hengt for å ha forbrutt seg mot disse ordrer.
Selv om Cromwells tid tilbrakt med krigføring i Irland var begrenset, og selv om han ikke fikk utøvende makt før i 1653, er han ofte det sentrale fokus for bredere debatt om hvorvidt, slik historikere som Mark Levene og John Morrill antyder, det engelske samveldet utførte et bevisst program med etnisk rensning på Irland. Påstander for folkemord, bortimot folkemord og etnisk rensning:
Monumenter og posthume æresbevisninger
Ingeniøren Richard Tangye på 1800-tallet var en kjent Cromwell-entusiast og stor samler av Cromwell-manuskripter og erindringer. Hans samlinger besto av mange sjeldne manuskripter og trykte bøker, medaljer, malerier, kunstobjekter og en mer bisarr samling av «relikvier». Dette omfattet Cromwells Bibel, knapper, kisteplate, dødsmaske og gravskilt. Ved Tangyes død ble hele samlingen donert til Museum of London hvor det kan bli sett i dag.
I kulturen
En amerikansk dramatisering i fire deler rundt en fiktiv kvinneskikkelse kalt The Devil's Whore (kalt for The Devil's Mistress i USA) har Cromwell, spilt av Dominic West, som en av hovedpersonene. Serien er innspilt i Sør-Afrika da produsentene hevdet at det var vanskelig å finne lokaliteter i England for «det gamle England».